**KOMENTE DHE REKOMANDIME**

**MBI RAPORTIN E MONITORIMIT TË 4 MUJORIT TE PARË 2024, PËR KONTROLLIN E LARTË TË SHTETIT**

1. **Vlerësim i përgjithshëm i qëllimeve dhe objektivave të politikës si dhe performanca e produkteve kryesore**

Kontrolli i Lartë i Shtetit, në funksion të përmbushjes së objektivit kushtetues dhe ligjor të sigurimit të llogaridhënies publike, me fondet buxhetore të miratuara, për Vitin 2024, ka hartuar, programuar dhe zhvilluar politikat për përmbushjen me cilësi të lartë dhe në kohë të detyrimeve kushtetuese dhe ligjore, të objektivave, si dhe të prioriteteve të institucionit.

Programi për të cilin ky institucion administron fondet për vitin 2024 është Programi “Veprimtaria Audituese e KLSH-së”.Qëllimi i politikës së këtij programi është “*Ushtrimi i veprimtarisë Audituese në një linjë me standartet ndërkombëtare të auditimit mbi përdorimin me efektivitet, eficiencë dhe ekonomicitet të fondeve publike në funksion të rritjes së përgjegjshmërisë së menaxhimit të financave e pasurisë publike duke sjellë vlerë të shtuar për shoqërinë dhe ndryshim në jetën e qytetareve”..*

Ndërsa Objektivi kryesor i politikës së Progamit është: “*Rritja e impaktit të punës audituese nëpërmjet përmirësimit të nivelit të zbatimit të rekomandimeve*”.

**Për programin “Veprimtaria Audituese e KLSH-së’**, për 4 Mujorin e I-rë 2024, sipas raportit të monitorimit të paraqitur, ky institucion ka raportuar produktin “Auditime të kryera” i cili është realizuar në numër 19 nga 173 të planifikuara, pra duke realizuar planin e auditimeve, te cilat kane te bejne me vleresim te perputhshmerise, rregullshmerise financiare, performances dhe ndjekjes se statusit te zbatimit te rekomandimeve te lena ne periudhat e meparshme.Detajuar sipas llojit te auditimit, aktiviteti auditues paraqitet si me poshte:

* 11 auditime te kombinuara
* 4 auditim perputhshmerie
* 3 auditime financiare
* 1 auditim performance

Keto auditime kane perfshire vleresimin e aktivitetit ne keto subjekte duke perfshire nivele te ndryshme te qeverisjes si: institucione qendrore, ministri dhe agjenci, njesi te vetqeverisjes vendore, drejtori te pergjithshme te administrimit fiskal, si dhe shoqeri aksionare me kapital shteteror ne te cilen shteti ka mbi 50% te aksioneve, apo projekte me financim te huaj.

1. “**Karakteristika kryesore të performancës së shpenzimeve**”

Në fund të 4 mujorit te I 2024, situata në lidhje me realizimin e shpenzimeve të buxhetit, krahasuar me planin e vitit 2024, paraqitet si më poshtë:

 Ne 000/leke

|  |  |  |  |  |
| --- | --- | --- | --- | --- |
|  | **Emertimi** | **Plani Vjetor 2024** | **Fakti 4 Mujori I 2024** | **% e realizimit** |
| 1. | Shpenzime per paga | 531 300 | 152 987 | 29% |
| 2. | Shpenzime per Sig Shoqerore | 66 800 | 21 283 | 35% |
| 3. | Shpenzime të tjera korrente | 72 400 | 23 229 | 32% |
| 4. | Shpenzime Kapitale (F.brendsh) | 15 000 | - | - |
|  | Shpenzime kapitale (F.Huaj) |  |  |  |
|  | **TOTALI** | **685 500** | **199 500** | **29%** |

Ndërsa realizimi i shpenzimeve ne nivel programi paraqitet si me poshte:

|  |  |
| --- | --- |
|  **Emërtimi** | **% e realizimit të shpenzimeve** **kundrejt planit 2024** |
| 1. Programi “Veprimtaria Audituese e KLSH-së”
 | **29 %** |

Siç shikohet nga tabela e mësipërme, shpenzimet në total për këtë institucion, janë realizuar në rreth 29% te planit vjetor, ndersa sipas zerave te shpenzimeve paraqiten si më poshtë:

* Shpenzimet e personelit janë realizuar në masën 29% të planit vjetor i cili është akorduar për numrin e planifikuar të punonjësve prej 243 punonjesish.
* Shpenzimet e tjera korrente janë realizuar në masën 32% të planit vjetor, ku pjesën më të madhe të shpenzimeve korrente e zënë shpenzimet për mallra e shërbime, ku përfshihen shpenzimet për shërbimin e sigurisë, drita, ujë, telefon, kancelari, etj., shpenzime për udhëtim e dieta brenda vendit., shërbim interneti, mirembajtje te rrjetit dhe sistemit te IT.
* Për shpenzimet kapitale deri ne fund te 4 mujorit nuk ka shpenzime faktike të realizuara.

Deri ne fund te 4 mujorit te parë është realizuar prokurimi për projektin “Blerje automjeti” me vlerë 5 200 mijë lekë, procedurë e cila është në proces.

**III. Informacion mbi volumin dhe madhësinë e ndryshimit të buxhetit.**

Situata në lidhje me ndryshimet në planifikim gjatë 4 mujorit të I 2024, përfshirë këtu buxhetin fillestar, paraqitet në tabelën e mëposhtme:

***Ne mije leke***

|  |  |  |  |
| --- | --- | --- | --- |
| **Programet** | **Buxheti fillestar 2024** | **Buxheti me ndryshime** | **Diferenca** |
|  | **(1)** | **(2)** | **(3=2-1)** |
| Veprimtaria Audituese e KLSH-së | 684 000 | 685 500 | 1 500 |

Pra siç shikohet nga tabela në krahasim me ligjin fillestar plani ka ndryshime. Ndryshimet përfaqësojnë ndryshimet e planit të buxhetit nga fondet e akorduara si fonde shtesë nga fondi i veçantë gjatë 4 mujorit të parë 2024.

1. **Komente dhe rekomandime**
* Vlerësojmë respektimin nga ana e institucionit të afatit të paraqitjes së këtij raporti, të përcaktuar në udhëzimin nr. 14, datë 30.05.2023.
* Vëmë në dukje se paraqitja e informacionit si edhe të dhënat e raportuara në raportin e monitorimit nuk janë sipas formateve të përcaktuara në paragrafin 49, të Udhëzimit nr. 14 datë 30.05.2023, pra nuk janë gjeneruar anekset përkatëse të raportit të monitorimit nga sistemi AFMIS.
* Konstatojmë gjithashtu se vlera faktike e produkteve nga ana sasiore nuk shfaqet në sistemin AFMIS, pra këto të dhëna nuk jane rregjistruar nga ana e institucionit. Të dhënat faktike të produkteve janë paraqitur në informacionin narrativ të raportit të monitorimit.
* **VI. Publikimi**

Raporti i Monitorimit për 4 mujorin e I 2024, është publikuar në faqen zyrtare të Kontrollit të Lartë të Shtetit, në linkun e meposhtem;

<https://www.klsh.org.al/content_pdf/18>